Sputnikin mukaan Katalonian ylitsevuotava kyllä-äänien voitto itsenäisyyskansanäänestyksessä on lisännyt itsenäisyyshaaveita eri puolilla Eurooppaa.

Venäläinen propagandakanava Sputnik kertoo, että Ahvenanmaalla olisi virinnyt separatistisia ajatuksia Katalonian kansanäänestyksen myötä.

Ahvenanmaalla toimii Ålands Framtid eli Ahvenanmaan tulevaisuus -puolue, joka toivoo Ahvenanmaan itsenäisyyttä.

Puolueen puheenjohtaja sanoi kuitenkin Uudelle Suomelle, että Ahvenanmaan pitäisi saada järjestää kansanäänestys, mutta vain siinä tapauksessa, että enemmistö Ahvenanmaan parlamentissa kannattaa ajatusta.

Venäläisen propagandakanava Sputnikin mukaan Ahvenanmaa on saanut pontta itsenäisyyshaaveille Katalonian kansanäänestyksen myötä. MARKKU OJALA

Venäläisen propagandakanava Sputnikin mukaan Katalonian ylitsevuotava kyllä-äänien voitto itsenäisyyskansanäänestyksessä on lisännyt itsenäisyyshaaveita eri puolilla Eurooppaa. Sputnik nostaa esille erityisesti Ahvenanmaan, joka haluaa sen mukaan laajentaa autonomiaansa.

Sputnik kirjoittaa, että Britannian mahdollisesta EU-erosta vapautuva paikka olisi menossa ehkä Suomelle, ja ahvenanmaalaiset haluavat sen itselleen. Jutussa viitataan Nya Åland-lehden artikkeliin, jossa europarlamentaarikko Nils Torvalds (r) esittää mahdollista uutta paikkaa Ahvenanmaalle.

Sputkin siteeraa jutussaan Uuden Suomen artikkelia, jossa se kertoo, että itsenäistä Ahvenanmaata ajava Ålands Framtid (Ahvenanmaan tulevaisuus) haluaa, että Ahvenanmaan itsenäisyydestä järjestetään kansanäänestys.

Sputnik nostaa esille myös Mikael Jungnerin Facebook-kirjoituksen. Jungneria Sputnik kutsuu SDP:n puoluesihteeriksi ja Yleisradion entiseksi toimitusjohtajaksi. Katalonian äänestystä kommentoivassa kirjoituksessaan Jungner sanoo, että ” Jos vaikkapa Ahvenanmaa tai Lappi haluaisi itsenäistyä, ei siinä olisi minusta nokan koputtamista.”

Sputnik nostaa myös esille, että Svenska Dagbladetin toimittaja Jenny Nordberg kirjoittaa kolumnissaan, että nyt on huonoin mahdollinen aika itsenäisyyshaaveille.

Sputnik kirjoittaa laajasti etenkin Ahvenanmaan ja manner-Suomen välisestä kielikiistasta.